บาทเปิด 32.63/65 บาทต่อดอลลาร์ แนวโน้มผันผวน
เงินบาทเปิดตลาด 32.63/65 บาทต่อดอลลาร์ แนวโน้มผันผวนตามสถานการณ์ยูเครน-จับตาท่าทีดอกเบี้ยเฟด
1 มี.ค. 2565

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.63/65 บาท/ดอลลาร์ แข็งค่าเล็กน้อยจากเย็นวานที่ระดับ 32.65 บาท/ดอลลาร์ ช่วงนี้เงินบาทเคลื่อนไหวตามปัจจัยความขัดแย้งระหว่างรัสเซีย-ยูเครน ซึ่งช่วงนี้ต่างฝ่ายต่างอยากกลับเข้าสู่โต๊ะเจรจา จึงทำให้ทิศทางของเงินบาทไปในทางแข็งค่า แต่อย่างไรก็ดี ยังมีความเสี่ยงและมีโอกาสที่สถานการณ์จะเปลี่ยนแปลงได้ตลอดเวลา"เมื่อใดที่ความขัดแย้งปะทุขึ้น ตลาดหุ้นจะลง เงินบาทจะอ่อน แต่เมื่อมีสัญญาณบวก เช่น การพัก การหยุดยิง ตลาดหุ้นก็จะดีบาทก็จะกลับมาแข็งค่า...สถานการณ์ตอนนี้ยังมีโอกาสจะเปลี่ยนแปลงได้ทุกนาที" นักบริหารเงินระบุช่วงนี้ปัจจัยที่ต้องติดตามนอกจากเป็นเรื่องความขัดแย้งระหว่างรัสเซีย-ยูเครนแล้ว ต้องติดตามท่าทีของธนาคารกลางสหรัฐ(เฟด) เพราะหลังจากเริ่มเกิดความขัดแย้งขึ้นในรัสเซีย-ยูเครนแล้ว เริ่มมีข่าวออกมาว่าอาจจะทำให้เฟดชะลอการขึ้นดอกเบี้ยนโยบายในการประชุมเดือนมี.ค.นี้นักบริหารเงิน คาดว่า เงินบาทวันนี้จะเคลื่อนไหวในกรอบ 32.50 -32.80 บาท/ดอลลาร์